**Esityslista Digital Workforce Services Oyj:n yhtiökokoukseen 12.4.2022**

**1. Kokouksen avaaminen ja järjestäytyminen**

Yhtiökokouksen puheenjohtajana toimii Karri Lehtonen. Mikäli hänellä ei painavasta syystä johtuen ole mahdollisuutta toimia puheenjohtajana, hallitus nimeää puheenjohtajaksi parhaaksi katsomansa henkilön.

**2. Pöytäkirjantarkastajien ja ääntenlaskun valvojien valitseminen**

Pöytäkirjantarkastajana ja ääntenlaskun valvojana toimii Jaana Sirkiä. Mikäli hänellä ei painavasta syystä johtuen ole mahdollisuutta toimia pöytäkirjantarkastajana ja ääntenlaskun valvojana, hallitus nimeää pöytäkirjantarkastajaksi ja ääntenlaskun valvojaksi parhaaksi katsomansa henkilön.

**3. Kokouksen laillisuuden toteaminen**

**4. Läsnä olevien toteaminen ja ääniluettelon vahvistaminen**

Kokouksessa edustetuiksi osakkeenomistajiksi katsotaan ne osakkeenomistajat, jotka ovat äänestäneet ennakkoon ennakkoäänestysajan kuluessa ja joilla on osakeyhtiölain 5 luvun 6 ja 6 a §:n mukaan oikeus osallistua yhtiökokoukseen. Ääniluettelo vahvistetaan Euroclear Finland Oy:n ja Innovatics Oy:n toimittamien tietojen perusteella.

**5. Vuoden 2021 tilinpäätöksen, toimintakertomuksen ja tilintarkastuskertomuksen esittäminen**

Koska yhtiökokoukseen voi osallistua vain ennakkoäänestyksen kautta, yhtiön 21.3.2022 julkaistu tilinpäätös, ja toimintakertomus sekä tilintarkastuskertomus, jotka ovat saatavilla yhtiön verkkosivuilla, katsotaan esitetyksi yhtiökokoukselle.

**6. Tilinpäätöksen vahvistaminen**

**7. Taseen osoittaman voiton käyttäminen ja osingonmaksusta päättäminen**

Hallitus ehdottaa yhtiökokoukselle, että tilikaudelta 1.1.2021 - 31.12.2021 yhtiön voitonjakokelpoisista varoista ei jaeta osinkoa.

**8. Vastuuvapaudesta päättäminen hallituksen jäsenille ja toimitusjohtajalle tilikaudelta 1.1.2021 - 31.12.2021.**

**9. Hallituksen jäsenten palkkiosta päättäminen**

Osakkeenomistajat, jotka edustavat yhteensä noin 61% kaikista osakkeista ja osakkeiden tuottamasta äänimäärästä, ehdottavat yhtiökokoukselle, että valittaville hallituksen jäsenille maksetaan varsinaisen yhtiökokouksen 12.4.2022 päättyessä alkavalta ja valintaa seuraavan varsinaisen yhtiökokouksen päättyessä päättyvältä toimikaudelta seuraavat palkkiot:

* Hallituksen puheenjohtajalle 6 250 euroa kuukaudessa  
  Edellä mainitun, rahana maksettavan palkkion lisäksi hallituksen puheenjohtajalle annetaan lisäpalkkiona yhteensä 70 652 optio-oikeutta, jotka oikeuttavat merkitsemään enintään yhtä monta kappaletta yhtiön uusia osakkeita. Optioiden perusteella annettavat osakkeet tulevat merkittäväksi tasaerissä neljännesvuosittain kolmen vuoden aikana. Optioiden perusteella merkittävien osakkeiden merkintähinta on 4,60 euroa osakkeelta. Hallitus päättää optio-oikeuksien antamisesta ja niiden yksityiskohtaisista ehdoista voimassa olevan valtuutuksensa nojalla, ja
* Hallituksen muille jäsenille 1,667 euroa kuukaudessa.

Lisäksi osakkeenomistajat ehdottavat, että hallituksen jäsenten matkakulut korvataan yhtiön noudattaman matkustussäännön mukaisina.

**10. Hallituksen jäsenten lukumäärästä päättäminen**

Osakkeenomistajat, jotka edustavat yhteensä noin 61% kaikista osakkeista ja osakkeiden tuottamasta äänimäärästä, ehdottavat yhtiökokoukselle, että yhtiön hallituksen jäsenten

lukumääräksi päätetään seitsemän (7).

**11. Hallituksen jäsenten valitseminen**

Osakkeenomistajat, jotka edustavat yhteensä noin 61% kaikista osakkeista ja osakkeiden tuottamasta äänimäärästä, ehdottavat yhtiökokoukselle, että toimikaudeksi, joka alkaa varsinaisen yhtiökokouksen 30.3.2022 päättyessä ja päättyy valintaa seuraavan varsinaisen yhtiökokouksen päättyessä, valitaan hallituksen jäseniksi uudelleen seuraavat henkilöt:

* Timo Ahopelto
* Leena Niemistö
* Juha Mikkola
* Jukka Virkkunen
* Heikki Länsisyrjä
* Marika Auramo

Sekä uutena jäsenenä

* Jukka Tapani Bergqvist

Osakkeenomistajat, jotka edustavat yhteensä noin 61 % kaikista osakkeista ja äänistä, ehdottavat yhtiökokoukselle, että Jukka Tapani Bergqvist valitaan hallituksen puheenjohtajaksi.

Edellä mainitut jäsenehdokkaat ovat antaneet suostumuksena valintaan.

Ehdotettu uusi hallituksen jäsen esitellään yhtiön verkkosivulla 25.3. alken osoitteessa <https://digitalworkforce.com/fi/sijoittajat/hallinnointi/yhtiokokous/yhtiokokous-2022>

**12. Tilintarkastajan palkkiosta päättäminen**

Hallitus ehdottaa yhtiökokoukselle, että valittavalle tilintarkastajalle maksetaan palkkio yhtiön hyväksymän tilintarkastajan kohtuullisen laskun mukaan.

**13. Tilintarkastajan valitseminen**

Hallitus ehdottaa, että toimikaudeksi, joka päättyy vuoden 2023 varsinaisen yhtiökokouksen päättyessä, valitaan uudelleen tilintarkastajaksi tilintarkastusyhteisö KPMG Oy Ab, joka on ilmoittanut, että päävastuullisena tilintarkastajana tulisi toimimaan KHT Toni Aaltonen.

**14. Kokouksen päättäminen**